o
KATSOJAN VALINTA NRO 2
ILOA ARKEEN Kadotetut mahdollisuudet 2/2
Kaduttaminen on ikävä tunne.
Kukaan ei halua katua kaikkea, mitä tuli tehtyä.
Tänään opimme, miten antaa aikaa arvokkaille asioille.
Jumala kutsui meidät TV-työhön 12 vuotta sitten.
Olin toiminut raamatunopettajana 30 vuoden ajan.
Aloitimme oman palvelutyön 20 vuotta sitten.
Ensimmäisen 8 vuoden ajan minulla oli oma radio-ohjelma.
Kiertelin puhujavieraana lähialueella pikkukokouksissa.
Radiotyö alkoi maksaa itseään takaisin.
Ajattelimme, että alamme vähitellen päästä helpommalla.
Jumala vetää ihmisen aina ulos mukavuusvyöhykkeeltä.
Heti kun luulee asioiden helpottavan, Jumala kutsuu.
Jumala puhui Davelle TV-työn aloittamisesta.
Joku saattaa ihmetellä, miksei Jumala puhunut minulle.
Dave on aina vastannut talousasioista.
Haluamme päästä yksimielisyyteen senkaltaisista tärkeistä asioista.
Jumala puhui Davelle.
Davella ja minulla on erilaiset luonteet.
Minä teen päätöksiä nopeasti. Dave odottaa.
Hän sanoo, että juoksen Jumalan edellä. Hän laahaa perässä.
Daven suosikkilause oli: "No, katsotaan nyt."
Hän on hyvä raha-asioissa, koska hän jaksaa säästää.
Siten hän voi maksaa hankinnat käteisellä.
Kärsivällisyys on hänen lahjansa.
Joskus tilaisuus lipuu häneltä ohi, koska hän hidastelee.
Jumala puhui Davelle TV-työstä näin: -
"Jos hylkäätte tämän tilaisuuden, ette saa toista."
Jotkut mahdollisuudet tulevat eteemme uudelleen, -
mutta ei pidä luulla, että mahdollisuus palaa aina uudelleen.
Jos ei vastaa Jumalan kutsuun ajallaan, -
Jumalan täytyy etsiä joku toinen.
Minua värisyttää ajatella, -
että Jumala sinä aamuna puhui Davelle TV-työn aloittamisesta, -
kun hän ajoi partaa ja valmistautui lähtemään töihin.
Mitä olisi tapahtunut, jos olisimme vastanneet: -
"Ei nyt", "Emme ole valmiit siihen" tai "Se maksaa liikaa"?
Latelemme tekosyitä emmekä kuuntele Jumalaa.
Ajattelin tänä aamuna, -
että silloin postituslistallamme oli korkeintaan 70 000 ihmistä.
Nyt listalla on paljon enemmän ihmisiä.
Tiesimme tarvitsevamme rahaa TV-työn aloittamista varten.
Jumala sanoi, että tarvitsemme 500 000 dollaria.
Lähetimme kirjeen 70 000 ihmiselle postituslistalla.
Pyysimme heiltä taloudellista tukea TV-työn aloittamista varten.
En tiedä, moniko antoi, mutta saimme tarkalleen 500 000 dollaria.
Jumala maksaa sen, minkä Hän tilaa.
Emme saa selville, mitä Jumala tekee, ellemme astu veneestä.
Ei voi pysyä veneessä ja kävellä vetten päällä.
En ajatellut tätä aiemmin. Davekin on kiitollinen tästä.
Mietin aamulla, keitähän he olivat.
Ketkä vastasivat alkuperäiseen kirjeeseen, -
jonka lähetimme 70 000 ihmiselle postituslistallamme?
Ajattelin mielessäni, -
kuinkahan ylpeitä he nyt ovat siitä, -
että he tarttuivat tilaisuuteen ja auttoivat meitä alkuun.
Jos katsojien joukossa on joku, -
joka auttoi meitä 12 vuotta sitten, -
Jumala sinua siunatkoon.
Ohjelma näkyy kahdessa kolmasosassa maailmaa 25 kielellä.
Kaikki alkoi siitä, että Jumala puhui Davelle.
Dave tuli sanomaan minulle: "Meidän on aloitettava TV-työ."
Hän sanoi, että Jumala tarjosi meille sitä.
Meillä ei ollut osaamista TV-työstä.
Jumala valitsee tarkoituksella ihmisiä, jotka eivät osaa mitään.
1. Korinttolaiskirjeessä sanotaan, -
että Jumala valitsee heikon ja tyhmän, -
jonka maailma heittäisi pois.
Jumala valitsee heidät, koska he turvautuvat Jumalaan ja sanovat: -
"Hyvä Jumala, auta minua."
Vieläkin välillä mietin: "Teenkö minä tätä?"
Et arvaa, mitä Jumala haluaa tehdä sinussa, kauttasi ja puolestasi.
Älä vetäydy pelossa.
Älä anna tilaisuuksien lipua ohi. Älä elä pelossa.
Toimi vastuullisesti. Tee osuutesi.
Ef. 5:17: "Älkää olko epämääräisiä, järjettömiä ja tyhmiä," -
"vaan ymmärtäkää, mikä Herran tahto on." (AMP)
Vihaan epämääräisyyttä.
En pidä siitä, ettei ihmisen vastauksesta ota selvää.
Jotkut puhuvat epämääräisesti.
Ihmiset eivät aina pidä siitä, mitä sanon, -
mutta sanani eivät jätä ketään hämmentyneeksi.
Puhun aina suoraan.
On opittava vastaamaan suoraan, -
ei epämääräisesti kierrellen ja kaarrellen.
Älä vietä aikaa epämääräisten ihmisten kanssa.
Seura tekee kaltaisekseen. Tyhmä seura tekee tyhmäksi.
Seuraa, mitä viisaat tekevät.
Jos haluat olla Elia, älä vietä aikaa Juudaan kanssa.
En vietä aikaa kitsaiden kanssa.
En halua viettää aikaa ahneiden ja kitsaiden kanssa.
Haluan viettää aikaa anteliaiden ihmisten kanssa.
Haluan mennä syömään sellaisten kanssa, jotka jättävät ison tipin.
Haluan, että minua haastetaan nousemaan eikä vedetä alaspäin.
Jotkut eivät uskalla edes hankkia uusia ystäviä.
"Pelkään, että loukkaan toisten tunteita."
Joskus ihmiset jäävät myrkyllisiin ihmissuhteisiin, -
koska he pelkäävät jäävänsä yksin.
Teemme yllättävän paljon valintoja pelon ohjaamina.
Paholainen käyttää pelkoa, jotta et lähtisi seuraamaan Jumalaa.
En voi luvata, että kaikki pelot väistyvät.
Lupaan, että sinussa asuva Pyhä Henki -
auttaa vastaamaan Jumalan tahtoon, vaikka pelottaisi.
Voit toimia, vaikka tärisisit.
Voit toimia, vaikka suuta kuivaisi ja perhoset jylläisivät vatsassa.
Voit toimia, vaikka et olisi varma lopputuloksesta, -
mutta koet vahvasti, että niin kuuluu tehdä.
Aina ei voi odottaa, että tuntee olonsa mukavaksi ja valmiiksi.
On olemassa tilaisuuksia, jotka eivät palaa, jos niihin ei tartu.
Joskus sitä tarttuu tilaisuuteen, mutta homma ei toimikaan.
Ei maailma siihen lopu.
Jos ei yritä, sitä miettii aina, millainen elämä olisi ollut, -
jos olisi aikanaan tarttunut tilaisuuteen.
Jumala haluaa tehdä kauttasi suuria asioita, -
mutta sinunkin on yritettävä ja kokeiltava asioita.
Minulla oli ystävä, joka soitti ja kysyi joka aamu, mitä aioin tehdä.
Kysyin samaa häneltä. Hän sanoi: "En tiedä. Ajattelin kysyä sinulta"
Tee suunnitelma. Anna toki Pyhälle Hengelle tilaa.
Päätä tehdä jotakin joka päivä: -
siivoa keittiö, pese pyykkiä, käy kaupassa, tee sovinto, -
käy vanhempien luona tai vietä aikaa Jumalan kanssa.
Älä pelkästään herää ja...
"Jaahas..."
"Mitähän sitä tänään tekisi?"
"Ei oikein huvita mikään. Taidanpa istahtaa sohvalle."
Jos joku kysyy puoli tuntia sen jälkeen, kun olet herännyt, -
mitä aiot tehdä, pidä huoli siitä, että osaat antaa vastauksen.
Taputa pois. Se on totta.
Toki minullakin on päiviä, jolloin en tee mitään, -
mutta suunnittelen ne etukäteen.
Suunnittelen ne, koska tiedän tarvitsevani niitä.
En anna tunteideni määrätä, milloin ne ovat.
Voin ainakin sanoa: "Tänään en tarkoituksella tee yhtään mitään."
Sillä tavalla pysyy tasapainossa.
Tämä on parempaa kuin sarjakuvahahmot ja donitsit.
Jollakulla oli tänään vaihtoehtona mennä katsomaan Mikki Hiirtä -
tai tulla Joyce Meyerin konferenssiin ja täyttyä Hengellä.
On olemassa ihmisiä, joille Jumala puhui tänne tulemisesta.
Kymmenen minuutin kuluttua tämä mahdollisuus on ohi.
Puolen tunnin kuluttua olen koneessa matkalla pois täältä.
Ne, jotka tarttuivat tilaisuuteen, -
saavat nauttia sen hedelmistä vuosienkin päästä.
Se ei ole minun ansiota. Se on julistamani Sanan ansiota.
Avaa Matt. 25.
Matt. 25:ssa kerrotaan kolme vertausta, -
jotka eri tavoin kertovat samasta asiasta.
Jos jokin asia on Jumalalle niin tärkeä, -
että Hän kertoo saman asian eri tavoin kolme kertaa, -
meidän on parasta kuunnella.
Matt. 25:1: -
"Taivasten valtakunta on kymmenen neitsyen kaltainen," -
"jotka ottivat lamppunsa ja lähtivät ylkää vastaan."
"Viisi heistä oli tyhmää ja viisi ymmärtäväistä."
"Tyhmät ottivat lamppunsa, mutta eivät ottaneet öljyä mukaansa."
Amplified-käännöksessä puhutaan ylimääräisestä öljystä.
Tyhmät eivät tee ikinä mitään ylimääräistä.
He tekevät vain sen verran, että juuri ja juuri pärjäävät.
Kerron esimerkin.
Meillä on työntekijöitä, jotka tulevat töihin aina hyvissä ajoin.
He jäävät aina töihin 10, 20 tai 30 minuuttia yli työajan.
He eivät ikinä pyydä ylityökorvausta.
Sitä ei edes tietäisi, ellei sattumalta näkisi heitä.
Sitten kun katsoo joidenkin kellokortteja, -
he ovat joka aamu saapuneet 8:00, 8:01, 8:02, -
joskus 8:10.
Ellei asiaan puutu, pian he saapuvat 8:20, 8:25.
Älä ole sellainen, joka tekee oikein vain, jos joku pakottaa.
Kuulitko?
Elä Jumalalle vastuullisena.
Joka ilta töistä lähtiessään -
he leimaavat kortin 16:58, 16:59, kenties 16:55, -
mutta ei koskaan 17:02 tai 17:05.
Jos leimaa kortin kello 8:00, ei ala työskennellä kello 8:00.
Kestää kymmenen minuuttia, kun käy vessassa, hakee kahvia, -
ripustaa takin ja tervehtii jokaista.
Jos leimaa kortin heti 17:00, -
lopettaa työt 16:45 ja valmistautuu lähtemään.
"Eivät he maksa muutenkaan tarpeeksi."
Et työskentele heille muutenkaan.
Raamatussa käsketään tekemään kaiken niin kuin Herralle, -
vieläpä kokosydämisesti.
Kun teet ylimääräistä odottamatta palkkaa, -
koska olet vain sellainen ihminen, joka tekee niin, -
Jumala näkee sen.
Kun tarjoutuu ylennyksen paikka, -
Jumala nostaa sinut pomosi mieleen.
Jos pomo ei siunaa sinua, Jumala siunaa sinua muuta kautta.
Älä odota maksua pienimmästäkin liikahduksesta.
Sellaista on paljon Kristus- ruumiissa. Se oksettaa minua.
Ahersin paljon palkatta, ennen kuin aloin saada palkkaa tästä.
Se oli minulle hyväksi.
Silloin selviää, ovatko motiivit oikeanlaiset.
Aamen?
Kun uusi tilaisuus avautuu, -
ei pidä ensimmäisenä kysyä, miten paljon se maksaa.
Annamme liikaa painoarvoa rahalle emmekä anna Hengen johdattaa.
Tyhmät eivät ottaneet mukaansa ylimääräistä öljyä.
Sulhanen ei tullutkaan heti, joten morsiusneidot nukahtivat.
Yhtäkkiä kuului huuto: -
"Katso, ylkä saapuu!"
Tyhmien lampuista oli loppunut öljy.
He eivät nähneet, minne mennä, koska oli yö ja pimeää.
Niinpä he pyysivät niiltä, jotka olivat ottaneet öljyä mukaansa: -
"Antakaa meille öljyä. Meiltä loppui."
Kuinka moni on tympääntynyt siihen, -
että ihmiset, jotka eivät tee osuuttaan, käyttävät voimavarojasi?
He vaativat itselleen sitä, minkä eteen olet raatanut.
Toki pitää auttaa epäonnisia, köyhiä ja vähäosaisia.
Heille pitää myös opettaa, miten nousta tilanteesta -
ja miten he pääsevät tilanteeseen, jossa he itse ovat antajia.
Seuraavaksi kerrotaan, miten isäntä matkusti pois -
ja uskoi palvelijoilleen talenttinsa.
Kun hän palasi, hän halusi tehdä tiliä.
Meidän jokaisen on tehtävä tili.
Room. 14:12:n mukaan -
meidän jokaisen on tehtävä Jumalalle tili itsestämme.
Jumala kysyy, mitä teimme ajallamme, kyvyillämme, -
lahjoillamme ja elämällämme.
Pidä huoli siitä, ettei sinun tarvitse sanoa: "En mitään."
"En mitään."
Kun isäntä palasi takaisin ja ryhtyi tilintekoon, -
viisi talenttia saanut toi viisi talenttia voittoa.
Kaksi talenttia saanut toi kaksi talenttia voittoa.
Yhden talentin saanut pelkäsi.
Hän kätki talenttinsa maahan.
Hän antoi isännälle kätkemänsä talentin.
Isäntä suuttui ja sanoi: "Sinä paha, laiska ja kelvoton palvelija"
En suostu olemaan kelvoton.
Jotkut tarvitsevat tulta kintereillensä.
Tahdon rohkaista elämään pelkäämättä.
Älä pelkää kokeilla uutta ja astua johonkin ennen kokemattomaan.
En tahdo, että joudut joskus miettimään, -
mitä olisi tapahtunut, jos olisit ollut rohkeampi.
Yksi erehdys ei kaada maailmaa. Virheistä voi aina oppia.
Tarjoustuote on vain niitä varten, jotka todella haluavat kasvaa.
Uskon, että se olet sinä.
Se on auttanut minua erittäin paljon.
Opetussarjan mukana lähetämme bonus-DVD-levyn.
Ihmiset tahtovat ostaa tuotteita, -
jotka auttavat heitä saamaan haluamansa, -
eivätkä tuotteita, jotka auttavat asettumaan Jumalan käyttöön.
Tämä opetussarja onkin tarkoitettu niille, -
jotka haluavat kasvaa ja päästä eteenpäin Herrassa.
Uskon, että haluat tilata tuotteen niin pian kuin suinkin.
Rakastan sinua. Jumalalla on mahtava suunnitelma varallesi.
Sana Joyce-mammalta: -
Ei voi olla samanaikaisesti itsekäs ja onnellinen.
I was always on my mind -sarjassa Joyce opettaa, -
miten itsekkyys vie elämästä ilon.
Opi paljastamaan itsekkyys ja voittamaan se.
Tilaajille lähetämme lahjaksi It's not all about me -DVD-levyn.
Tilaa englanninkieliset tuotteet puhelimitse tai verkkokaupasta.
NAISTENKONFERENSSI 2.-4.10.2008
Esitämme Iloa arkeen -ohjelman suosituimpia jaksoja.
Tulevassa ohjelmistossa on luvassa eniten ääniä saaneet jaksot.
ELÄMÄN HETKIÄ
Siouxin putoukset ovat kuuluisa nähtävyys Etelä-Dakotassa.
Tämä luonnonihme kuluu ja murenee vähitellen.
Glenda Obenour asuu putouksien lähellä.
Hänen perheensä alkoi murentua jo paljon ennen hänen syntymäänsä.
Isoisäni näki, miten miesjoukko raiskasi hänen äitinsä.
Isoisä kohteli isääni julmasti ja nautti siitä.
Glendan isä oli kaksi kertaa komennuksella Vietnamissa -
ja jatkoi sodankäyntiä kotona perhettään vastaan.
Kun olin lapsi, isä halusi minut aamuisin sänkyyn kanssaan.
Ellei suostunut seksuaaliseen hyväksikäyttöön, -
seurasi jotakin vielä pahempaa.
Hyväksikäyttö päättyi 25 vuotta sitten. Tuska jatkui.
Jumala on parantanut Glendaa Joycen opetusten kautta.
Jätätkö perinnöksesi siunauksia vai kirouksia?
Joskus raamatunopettajien elämä tuntuu niin täydelliseltä.
Joyce kertoi omista todellisen elämän ongelmistaan.
Parantuminen on tehnyt hänestä paremman vaimon ja äidin.
Hän kiittää Jumalaa siitä, mitä Hän on tehnyt -
hänen ja hänen isänsä elämässä, kun tämä antoi elämänsä Jeesukselle.
Hän todellakin syntyi uudelleen.
Hänen elämänsä muuttui sataprosenttisesti.
Hän jätti perheellemme ihanan jumalallisen perinnön.
Hän katkaisi kirouksen. Hän oli niin vahva, että myönsi virheensä.
Putousten jälkeen joki rauhoittuu.
Glendan perheellä on valoisa tulevaisuus, -
koska isä valitsi Jeesuksen ja Glenda valitsi anteeksiannon -
tulevien sukupolvien vapauden tähden.
Tulevassa ohjelmistossa: -
Älä ole itserakas mutta rakasta itseäsi.
Jumala rakastaa sinua. Hän maksoi kalliisti vapaudestasi.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansoille.
Ohjelman kotisivuilla voi esittää rukouspyyntöjä, -
tutustua tuotteisiimme, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Marianne Tenetz